**Match** -Projektforslag til Bachelorprojekt.

Udfyldes af praksis/forsknings- og udviklingsmiljø

Kryds gerne flere af, hvis projektet kan udarbejdes af flere professioner:

|  |  |  |  |
| --- | --- | --- | --- |
| Jordemoder |  | Folkeskolelærer |  |
| Ergoterapeut | X | Offentlig Administration |  |
| Sygeplejerske | X | Ernæring og Sundhed |  |
| Socialrådgiver |  | Fysioterapeut | X |
| Psykomotorik | X | Radiograf |  |
| Katastrofe og risikomanager |  | Laborant og procesteknolog |  |
| Global Nutrition and Health |  |  |  |

|  |
| --- |
|  |

Sæt kryds hvis projektet ønskes udarbejdet som et tværprofessionelt bachelorprojekt:

|  |
| --- |
| **Titel:**  Er Dr. Stevens Pillow, genoptræningspuder udviklet af en læge og en fysioterapeut til genoptræning og vedligeholdelse af muskelmasse og funktionsniveau udformede optimalt eller:   1. Kan de have en anden udformning og opnå samme funktionalitet og effekt? 2. Er springet i sværhedsgrader korrekt? 3. Andet. (Puderne er ønsket simple og der ønskes ikke fokus på evt. elektoniskt måleudstyr, signallamper o.lign., kun den fysiske udformning) |
| **Præsentation:**  Dr. Stevens Pillow er udviklet i samarbejde med en fysioterapeut som et arbejdsredskab for fysio- og ergoterapeuter ved genoptræning eller vedligeholdelsestræning. Sættet består af fire puder af forskellig hårdhed, fra patienten der har mistet massive mængder muskelmasse gennem lang tids sygdom, til patienten der er udskrivningsklar. Terapeuten vælger den rette pude, instruerer patienten i relevante øvelser, hvorefter patienten, evt. med en træningsdagbog, udfører øvelserne efter den aftalte plan. |
| **Beskrivelse:**  Undersøgelser har vist, at patienter der klarede sig fint i eget hjem før indlæggelse, immobiliseres i 22 af døgnets 24 timer under indlæggelsen, uanset årsagen til indlæggelsen. Projektet Walk-Cph. der skulle aktivere patienterne under indlæggelse mødte store logistiske forhindringer. Dette er forståeligt, da der pga. overbelægning på afdelingerne, laboranter, stuegang mm. ikke er plads til at patienterne bevæger sig omkring på gangene. De bliver derfor utilsigtet/uhensigtsmæssigt bundet til deres seng og området lige omkring sengen. Der er derfor stor risiko for at de mister både muskelmasse og funktionsniveau under indlæggelsen.  Træning i hjemmet efter udskrivelse er også vist at nedsætte antal genindlæggelser og vedligeholde eller endog styrke borgerens funktionsniveau og grad af selvstændighed.  Det er derfor ønskeligt at alle patienter får mulighed for at træne under indlæggelse på en enkel måde der gerne skal kunne udføres på et begrænset område i eller omkring patientens seng, og som evt. kan fortsættes i patientens eget hjem.  Træningselastikker bliver brugt til nogle patienter, men ligger ofte ubenyttede i skuffen og mange patienter vil være tilbageholdne over at udføre knæbøjninger mv.  Dr. Stevens Pillow er en simpel måde at træne i og ved sengen. Antallet af mulige øvelser er stort og varieret og størrelsen gør den enkel at placere ved siden af sengen. Farverne og størrelsen minder patienten, personalet og pårørende om at der skal trænes og de glade farver (Farverne følger skiløjpernes 4 farver for sværhedsgrader, hvor grøn er den letteste, så blå, rød og til slut de sorte pister!), stimulerer lysten til at træne, specielt hvis de øvrige patienter på stuen også gør det ☺ |
| **Metode:**   1. Puderne vurderes og diskuteres med fastansatte terapeuter. 2. Der udvikles et øvelseskatalog med så mange forskellige øvelser som muligt der kan udføres med puderne, i og udenfor sengen. Patientgrupper der vil have gavn af at bruge puderne identificeres (KOL, hjetesvigt og/eller hjerteinfarkt, reumatoid arthrit/osteoarthrit, postoperative patienter, geriatriske patienter, MS, diabetes, obesitas mv.). 3. Puderne afprøves på patienter (Terapeut vælger den rette pude til den enkelte patient og 3 eller flere øvelser som patienterne skal udføre dagligt efter en fastlagt plan). 4. Spørgeskemaundersøgelse mhp. Tilfredshed, fornemmelse af effekt, compliance og forslag til ændringer. 5. Ved forslag til ændringer, forsøges disse udført i samarbejde med Praksis- og inovationshuset og virksomheden Dr. Stevens Pillow.   Undersøgelsen kan evt. suppleres med spørgeskemaundersøgelsen og undersøgelsen med compliance (2 andre projektforslag). |
| **Tidshorisont:**  Ingen |
| **Henvendelse om projektforslaget**  Puderne udlånes af Dr. Stevens Pillow (Max. 3 sæt), dvs. projektet kan evt. strække sig over 3 uger eller mere..(Annette Vogelsang Rieva i Praksis- og Innovationshuset har et sæt). |
| **Kontaktperson(er):**  Steven Widecrantz, Overlæge, Urologisk afdeling SUH Roskilde.  [SJW@regsj.dk](mailto:SJW@regsj.dk)  Tlf. 31136740 |
| **Andre bemærkninger:**  <https://drstevenspillow.dk/> |